
PRIJEDLOG

VLADA REPUBLIKE HRVATSKE                         





Na temelju članka 120. stavka 4., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj ________________ 2026. godine donijela
O D L U K U

o davanju suglasnosti Općini Martijanec za zaduženje 
kod Hrvatske poštanske banke d.d., Zagreb
I.

Daje se suglasnost Općini Martijanec za zaduženje kod Hrvatske poštanske banke d.d., Zagreb u iznosu od 2.000.000,00 eura, s rokom otplate kredita od petnaest godina, bez počeka, u jednakim mjesečnim ratama, uz fiksnu godišnju kamatnu stopu od 3,90% i jednokratnu naknadu za obradu zahtjeva u visini 0,20% od iznosa odobrenog kredita.

Sredstva će se koristiti za financiranje kapitalnih projekata Rekonstrukcija vatrogasnog doma u Martijancu i Ulaganje u razvoj turističke infrastrukture – Izgradnja, uređenje i opremanje Interpretacijskog centra Slanci, sukladno Odluci Općinskog vijeća Općine Martijanec o zaduživanju Općine Martijanec, KLASA: 403-01/26-01/01, URBROJ: 2186-19-01-26-1 od 29. travnja 2026.
II.

Radi ostvarenja zaduženja iz točke I. ove Odluke, zadužuje se Općina Martijanec da izradi planove proračunske potrošnje za godine u kojima treba planirati sredstva za otplatu kredita.

III.
            Ova Odluka stupa na snagu danom donošenja. 

KLASA:
URBROJ:  

Zagreb,






   


PREDSJEDNIK
mr. sc. Andrej Plenković
OBRAZLOŽENJE

Općina Martijanec podnijela je Ministarstvu financija zahtjev KLASA: 403-01/26-02/02, URBROJ: 2186-19-02-26-1 od 15. svibnja 2026. i nadopunu zahtjeva URBROJ: 2186-19-02-26-3 od 11. kolovoza 2026. za dobivanje suglasnosti Vlade Republike Hrvatske za zaduženje kod Hrvatske poštanske banke d.d., Zagreb u iznosu od 2.000.000,00 eura, s rokom otplate kredita od petnaest godina, bez počeka, u jednakim mjesečnim ratama, uz fiksnu godišnju kamatnu stopu od 3,90% i jednokratnu naknadu za obradu zahtjeva u visini 0,20% od iznosa odobrenog kredita.
Sredstva će se koristiti za financiranje kapitalnih projekata Rekonstrukcija vatrogasnog doma u Martijancu i Ulaganje u razvoj turističke infrastrukture – Izgradnja, uređenje i opremanje Interpretacijskog centra Slanci, sukladno Odluci Općinskog vijeća Općine Martijanec o zaduživanju Općine Martijanec, KLASA: 403-01/26-01/01, URBROJ: 2186-19-01-26-1 od 29. travnja 2026.
Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu.

Ostvareni proračunski prihodi Općine Martijanec u 2025. godini, umanjeni za prihode iz članka 121. stavka 4. Zakona o proračunu, iznosili su 1.928.804,46 eura. Udio godišnjeg obroka (anuiteta) traženog kredita u ostvarenim prihodima iznosi 9,26%, a ako se tomu pribroje godišnji anuiteti kredita iz prethodnog razdoblja, tada je ukupna obveza Općine 10,86%. Ako se iz ukupne navedene obveze izuzmu projekti koji se sufinanciraju sredstvima Europske unije, odnosno dio troškova koji su prihvaćeni od strane tijela nadležnog za provjeru prihvatljivosti, tada ukupna obveza Općine iznosi 7,22%, što je u okviru Zakonom propisane granice.  

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općini Martijanec.
